b'\n_START_ARTICLE_\nIlmo Launis\n_START_PARAGRAPH_\nIlmo Armas Launis (26. marraskuuta 1912 Helsinki \xe2\x80\x93 26. maaliskuuta 1995 Helsinki) oli suomalainen pastori, kirjailija ja lyhytelokuvantekij\xc3\xa4._NEWLINE_Ilmo Launiksen is\xc3\xa4 oli useita kirkkorakennuksia suunnitellut arkkitehti ja taidemaalari Ilmari Launis (ent. Lindberg; 1881\xe2\x80\x931955). Ilmo Launis toimi kappalaisena T\xc3\xb6\xc3\xb6l\xc3\xb6n seurakunnassa.  H\xc3\xa4n oli vet\xc3\xa4m\xc3\xa4ss\xc3\xa4 seurakunnan kerhotoimintaa, teki ty\xc3\xb6t\xc3\xa4 alkoholistien keskuudessa ja h\xc3\xa4n ohjasi my\xc3\xb6s useita lyhytelokuvia._NEWLINE_Launis vieraili kymmeni\xc3\xa4 kertoja Israelissa ja Palestiinassa ja teki aiheesta useita tieto- ja valokuvateoksia._NEWLINE_Launiksen kuudesta lapsesta tunnettuja ovat laulaja Martti Launis (1946\xe2\x80\x932018) ja kuvittaja ja graafikko Mika Launis (s. 1949).'